কলকাতার রাস্তা দিয়ে অনবরত ছুটে চলে একই নম্বর বিশিষ্ট ভিন্ন রুটের বাস। ফলে বেশকিছু ক্ষেত্রে বিভ্রান্তির স্বীকার হচ্ছেন সাধারন মানুষ। ৭৫ হল সেই রুট নম্বর। ৭৫ এর একটি বাস চলে হাওড়ার কদমতলা থেকে ধর্মতলা অবধি। অপরটি চলে বাবুঘাট থেকে রায়পুর অবধি। গণ্ডগোলটি পাকে যখন দুটি বাস রেড রোডের কাছে আসে। কদমতলার বাসটি রেড রোড হয়ে স্ট্যান্ডে দাঁড়িয়ে যায়। অপরদিকে রায়পুরগামী বাসটি বাবুঘাটের স্ট্যান্ড থেকে ছেড়ে ইডেনের পাশ দিয়ে বেঁকে এসে রেড রোড ধরে চলে যায় অন্য গন্তব্যে। অনেকেই বুঝতে পারেন না কোনটি কোথায় যাচ্ছে। দুই বাসের ড্রাইভার থেকে কন্ডাক্টর প্রত্যেকেই জানে এই গল্প। কিন্তু প্রশ্ন অন্য জায়গায়। এরকম একই নম্বরের অথচ ভিন্ন রুটের দুটি বাস কি এভাবে চালানো যায় ?